alexandrainst/scandi-wiki huggingface dataset:
Hovudserien

Hovudserien er kurva der hovuddelen av stjernene ligg i Hertzsprung-Russell-diagrammet. Stjerner på dette bandet er kjent som hovudseriestjerner eller dvergstjerner. Dei kaldaste stjernene er dei raude dvergane.

Denne lina er så tydeleg fordi spektraltypen og luminositeten avheng lineært av ikkje fleire faktorar enn stjernemassen så lenge stjerna fusjonerer hydrogen. Dette gjer dei aller fleste stjernene i det aktive livet sitt.

Når ein ser nærare etter er ikkje hovudserien nøyaktig ei line, men er litt utflytande. Det er mange grunnar til dette, den viktigaste er stadig uvisse i observasjonane. Uvissa ligg hovudsakleg i manglar i avstandsutrekningane, men kan au variere heilt til uskilte dobbeltstjerner.

Men sjølv perfekte observasjonar vil gi ein utflytande hovudserie. Grunnen er at massen ikkje er den einaste parameteren ei stjerne har. Den kjemiske samansettinga og utviklingsstatusen hennar, som er forbunde med kvarandre, kan au flytte stjerna litt på hovudserien. Andre parametrar som kan føre til dette er nære fylgjesvener, rotasjon eller magnetfelt for å nemne somme. Det er få metallfattige stjerner (subdvergar) som ligg rett under hovudserien sjølv om dei fusjonerer hydrogen, og dermed kan den kjemiske samansettinga gi ei nedre grense på utflytinga.

Til vanleg kjem stjernene inn på og forlét hovudserien ovanfrå høvesvis når dei er fødde eller startar å døy.

Sola er ei hovudseriestjerne, ho har vore det i ca. 4,5 milliardar år og vil fortsette med det enda 4,5 milliardar år. Etter at hydrogenreservoaret i kjernen er tømt vil ho ekspandere til ei raud kjempe.

Sjå au 
 Astrofysikk
 Fusjon
 Stjerneutvikling

Astronomi
Hasidisme

Hasidisme (ḥasidisk jødedom, ḥasidisme, av hebraisk חסידות‎, ḥasidut, 'fromskap') er ei rørsle innanfor askenasisk jødedom som legg stor vekt på religiøs vekking og den mystiske kabbalá-tradisjonen.

Rørsla oppstod på andre halvdelen av 1700-talet blant askenasiske jødar i Aust-Europa. Mange hasidiske jødar er kjenneteikna av klesdrakta som stammar frå dette samfunnet. Detaljar i klesdrakta skil ulike grupper frå kvarandre.

Israel ben Eliezer (1700–1760), kjend som Baal Shem Tov, er rekna som grunnleggjaren av rørsla. I dag er ho delt inn i fleire retningar leia av ein rebbe (rabbinar), ei stilling som ofte går i arv frå far til son. Soger om zaddikar, heilage menn, er også viktige.

Rørsla tek avstand frå moderne sionisme og i større eller mindre grad også frå staten Israel. Ein del nektar til dømes å bruka hebraisk som daglegspråk, ettersom dei reknar det som for heilage. Det finst likevel mange hasidiske institusjonar på israelsk territorium. Hasidiske jødar byrja busetja seg i området på 1700-talet.

Retningar av hasidisk jødedom

Chabad 
Chabad eller habad er den største gruppa innan hasidismen i dag. Ho blei grunnlagd av Shneur Zalman (1745–1813) og fortsett av etterkomarane hans i den russiske landsbyen Ljubavitsji (Lubavich), slik at eit anna namn på rørsla er lubavicher/lubavitsjer. Rørsla driv fleire utdanningsinstitusjonar og bustadsområde, og søker aktivt å overtyda andre jødar til å halda dei ortodokse reglane.

Breslover 
Breslover-hasidisme blei grunnlagd av Nachman av Breslov i den ukrainske byen Bratslav (Breslov). Han skil seg frå dei andre retningane ved at rebben Nachman ikkje utnemnde nokon etterfølgjar, slik at rørsla ikkje har nokon levande leiar i dag.

Kjelder

 
Hasidisk jødedom
Hasidisk jødedom
Hasidisk jødedom
Rigoberta Menchú

Rigoberta Menchú Tum () er ein guatemalsk politikar og menneskerettsforkjempar. Ho er maya og har frå sin tidlege ungdom vore aktiv i kampen mot undertrykking av mayaene sin kultur. Denne kampen har ho seinare utvida til å omfatte undertrykte folkeslag i store delar av verda. 

Sidan den folkevalde venstreorienterte Arbenz-regjeringa blei styrta av CIA-leidde kuppmakarar i 1954, er om lag 200 000 menneske drepne i landet, dei fleste av militæret og høgre-ekstreme dødsskvadronar. Mange av desse offera var mayaer. Frigjeringsrørsla URNG har i mange år kjempa mot militærstyret. 

Dei siste åra har det vore relativt fredeleg i landet etter ein avtale mellom frigjeringsrørsla og styresmaktene. Men dei store sosiale problema er framleis der, og likeins diskrimineringa av mayaene. 

Rigoberta Menchú fekk Nobels fredspris i 1992 for si rolle i arbeidet med å få til ein fredsavtale.

Vinnarar av Nobels fredspris
Guatemalanske nobelprisvinnarar
Guatemalanske politikarar
Telia Norge

Telia Norge AS, tidlegare NetCom AS, er eit norsk telekommunikasjonsselskap. Dei tilbyr mellom anna telefonabonnement, internett, breiband og Betal-TV. Selskapet har godt over ein million kundar, og er det nest største teleselskapet i Noreg etter Telenor.
Selskapet er eigd av det svensk-finske teleselskapet TeliaSonera. I mars 2016 skifta selskapet namn til Telia Norge.

Bakgrunnsstoff 

Norske telekommunikasjonsselskap
İlham Əliyev

İlham Heydər oğlu Əliyev, ofte skrive Ilham Alijev () er ein aserbajdsjansk politikar og president i Aserbajdsjan sidan 31. oktober 2003. Han er son av den førre presidenten i Aserbajdsjan, Heydər Əliyev.

İlham Əliyev hadde ein privilegert oppvekst. Faren vart leiar for KGB i Aserbajdsjan då han var seks år gamal, og seinare leiar for kommunistpartiet i Aserbajdsjan og medlem av politbyrået i det sovjetiske kommunistpartiet. I 1977 starta han studiar ved Det statlege instituttet for internasjonale tilhøve i Moskva. Då han var ferdig med studiane underviste han der, til 1990. Etter at Sovjetunionen braut saman var Əliyev forretningsmann i Moskva og Istanbul. I 1993 kom faren til makta som president i Aserbajdsjan, og etablerte snart eit autoritært regime. I 1995 vart İlham Əliyev vald inn i parlamentet i Aserbajdsjan. I august 2003, to månader før presidentvalet, vart İlham Əliyev utnemnd til statsminister av faren. Då valet nærma seg gjekk faren av som president, og utropte İlham Əliyev til regjeringspartiet sin kandidat til presidentvalet. Ved valet 15. oktober 2003 vann İlham Əliyev med 76,8 % av røystene, ifylgje dei offisielle resultata. Internasjonale observatørar, mellom anna frå OSSE erklærte at valet ikkje hadde vore fritt og rettferdig. Opposisjonen i landet godtok ikkje resultatet og arrangerte gatedemonstrasjonar, som vart brutalt slått ned. Faren, Heydər Əliyev, døydde i desember same året.

Menneskerettssituasjonen i Aserbajdsjan har ikkje betra seg under İlham Əliyev sitt styre. Opposisjonen vert ikkje tillate å halda demonstrasjonar og møte, og opposisjonspolitikarar og journalistar vert utsette for sterkt press.

İlham Əliyev er gift og har tre døtrer. Kona, Mehriban Əliyeva, sit i det aserbajdsjanske parlamentet.

Mogleg terrormål 
Tryggingsdepartementet i Aserbajdsjan hevda etter finalen i Eurovision Song Contest 2012 at dei hadde avverja eit mogleg terroråtak på Bakı Kristal Zalı, arenaen der Eurovision Song Contest 2012 vart arrangert, då dei arresterte om lag 40 personar i Aserbajdsjan. Under arrestasjonen vart éin person drepen. I tillegg til arenaen var òg politibygningar, hotell, mellom anna Hilton Baku og JW Marriott Absheron Baku Hotel, moskear og İlham Əliyev moglege terrormål.

Fotnotar 

Aserbajdsjanske presidentar
Aserbajdsjanske statsministrar
Nye Aserbajdsjanske Parti-politikarar
Aserbajdsjanarar frå 1900-talet
Aserbajdsjanarar frå 2000-talet
Aliyev-familien
Eternit

Eternit er eit varemerke for eit byggjemateriale, betongplate armert med asbest. Produktet blei patentert i 1904 av austerrikaren Ludwig Hatschek. Namnet kjem av at materialet skal kunna stå seg i all æva, på latin aeternitas. Materialet var laga av asbestfibrar ihopblanda med sement og vatn. Denne vellinga blei så breidd utover og vatnet fjerna. Resultatet var ein slags papp som kunne formast til plater, røyr og anna før den til slutt stivna til ei hard plate. Fordelen med eternit er at materialet held seg uansett temperatur og vêrlag. Mellom anna har eternit vorte nytta til å kle husvegger og som takplater. Ein eternitvegg treng ikkje husmåling slik som til dømes trevegger. Eternit står seg godt mot brann etter som det inneheld asbest. 

I Noreg blei Norsk Eternit Fabrikk bygd på Bjerkås under den andre verdskrigen, som ein dotterverksemd av Christiania Portland Cementfabrik på Slemmestad, men produksjonen starta ikkje før krigen var over. Han var den einaste eternitfabrikken i Noreg. Eternit vart mykje nytta i 1950–60-åra. Etter kvart kom det fram at ved produksjon av og saging i eternitt vart det laga helsefarleg støv. Støvet trengjer inn i pusteorgan og er årsak til sjukdomen asbestose og kan òg vera kreftframkallande.  

I 1970-åra kom det fram at mange tilsette i eternitfabrikkar hadde vorte sjuke. Etter kvart vart det forbode å nytta asbest, og eternit vart eit spesialavfall. Arbeidstilsynet har gjeve særskilte reglar for fjerning av eternit og andre materiale med asbest. Eternitfabrikken blei lagd ned i 1978.

Kjelder 
 Frithjof Gartmann: Sement i Norge 100 år. Oslo 1990

Bakgrunnsstoff
 Avisreportasje om eternithus, med fakta og bildegalleri. 

byggjematerial
Bilete av renessansekomponistar

Dette er eit galleri med bilete av komponistar frå renessansen. Nye bilete kan leggjast inn på rett plass i alfabetet, sortert etter familienamn.

Sjå òg 
 Bilete av renessansemusikarar
 Bilete av renessansebiletkunstnarar
 Bilete av renessanseforfattarar

 
Bilete frå renessansen
Bilete av manieristiske komponistar

Dette er eit galleri med bilete av komponistar frå manierismen. Nye bilete kan leggjast inn på rett plass i alfabetet, sortert etter familienamn.

 
Bilete frå manierismen
Bilete av mellomalderkomponistar

Dette er eit galleri med bilete av komponistar frå den europeiske mellomalderen. 

Mellomalderkomponistar
Mellomalderkomponistar
Bilete frå mellomalderen
Harald Martin Brattbakk

Harald Martin Brattbakk () i Trondheim) er ein norsk fotballspelar. Frå 1. august 2005 speler han spiss på Bodø/Glimt. Mest fartstid har han likevel frå Rosenborg.

Med 161 mål pr. 12. juni 2005, var Brattbakk den spelaren som hadde skåra flest mål i den norske toppdivisjonen i fotball gjennom tidene. Det tok likevel lengre tid enn dei fleste hadde venta før han klarte denne bragda. I 2004-sesongen sleit han og måtte finne seg i å dele topplassen (159 mål) med Petter Belsvik ut sesongen. Brattbakk inntok endeleg trona aleine 29. mai 2005 på eit straffespark (som han sjølv laga) borte mot Odd Grenland. Men den 29. mai 2011 mista Brattbakk rekorden til Sigurd Rushfeldt (Tromsø Idrettslag), som med sitt hat-trick mot Brann skreiv seg inn i historiebøkene.
 
På Rosenborg har Brattbakk spelt til saman 10 sesongar. Elles har han spelt for Kolstad, Bodø/Glimt, Glasgow Celtic og FC København.

Bakgrunnsstoff
 Rosenborg Ballklub
 Blogg hjå Rosenborg

Brattbakk, Harald Martin
Brattbakk, Harald Martin
Rosenborg-spelarar
Bodø/Glimt-spelarar
Norske landslagsspelarar i fotball
Leonardo da Vinci

Leonardo da Vinci () er eit av dei mest kjente universalgenia i verda, og han markerte seg som mellom anna ingeniør, anatom, målar, bilethoggar, musikar, arkitekt, zoolog, filosof, astronom, og paleontolog.

Han vart fødd utanfor ekteskap den 15. april 1452, i småbyen Vinci i Toscana nær Firenze i Italia, og skal alt som ung ha vist lovande talent. Far hans, advokaten Ser Piero da Vinci, såg at sonen var eit flogvit, og sendte han i ca. 1466 til Firenze for å studere som lærling under målaren og bilethoggaren Andrea del Verrocchio. Der utvikla han fort sin eigen målarstil, ein stil karakterisert av subtile fargar og diffuse skuggar.

Leonardo da Vinci reiste i ca. 1482 til Milano, der hertugen av Milano tok han inn som målar og ingeniør. Her fullførte han seks måleri, og vart òg konsultert om arkitektur og militære forhold. Det var i denne perioden at Leonardo da Vinci fekk interesse for geometri, og han fann etter kvart blant anna fleire metodar for å kvadrere ein sirkel. Han skreiv òg ei bok om den elementære teorien i mekanikk, og ho vart gjeve ut i ca. 1498.

Etter overfallet frå franskmennene i 1499 flytta han tilbake til Firenze, og ikkje lenge etter, i perioden 1503–1506, måla han det som skulle bli eit av dei mest kjente måleria i verda, nemleg Mona Lisa.

Biografi

Tidleg liv (1452-1466)
Leonardo blei fødd i 1452 i den vesle toskanske fjellandsbyen Vinci, som «uekte» son av bondejenta Caterina og den florentinske notaren Piero da Vinci. Leonardo hadde ikkje noko etternamn i den moderne tydninga; da Vinci tydar ganske enkelt «frå Vinci». Det fulle namnet var «Leonardo di ser Piero da Vinci», som tydar «Leonardo, son av (Mes)ser Piero frå Vinci».

Lite er kjend om Leonardo da Vinci sitt fyrste år. Dei fem fyrste årene budde han i Anchiano i nærleiken av Vinci. Deretter budde han saman med far sin, faren si kone Albiera, besteforeldrene og ein onkel (Francesco) i landsbyen Vinci.

Andre berømte oppfinningar og formgjevingar 
 Flygemaskiner
 Fallskjermar
 Ubåtar
 Redningsvestar
 Symjefinnar
 Vassturbinar
 Kraner
 Mekaniske sager
 Kontaktlinser

Berømte måleri 

 Mona Lisa
 Nattverden
 Madonna
 Madonna i grotta
 Jomfru med lam

Bakgrunnsstoff 

 Biografi om Leonardo da Vinci
 Oversyn over verk av Leonardo da Vinci

Italienske målarar
Italienske oppfinnarar
Italienske vitskapsfolk
Renessansekunstnarar
Italienske karikaturteiknarar
Figgjo

Figgjo er ein tettstad ved Figgjoelva i Sandnes kommune i Rogaland fylke. Staden er kjend for verksemda Figgjo AS, som produserer og sel kjøkenutstyr. På Figgjo er det fabrikkutsal for verksemda. Tettstaden vert nokre gonger kalla «Figgen», og elva tilsvarande «Figgenelva».

På Figgjo var det stasjon for jarnbanen Ålgårdsbanen.

Statistisk sentralbyrå reknar busetjinga på Figgjo og Ålgård (i Gjesdal kommune) som ein samanhengande tettstad med til saman 8746 innbyggjarar i 2007, av dei budde 1539 i Sandnes kommune.

Kjelder 
 SSB: «Tettsteder og sentrumssoner. 1. januar 2005. Rogaland»

Fotnotar 

Tettstader i Rogaland
Geografi i Sandnes
MediaWiki

MediaWiki er ei wiki-programvareløysing utgjeve under GNU General Public License. Han er skriven i PHP og er avhengig av ein MySQL-eller PostgreSQL-database for å lagra informasjon.

MediaWiki vart opphavleg skrive for Wikipedia av den tyske studenten og Wikipedia-brukaren Magnus Manske. Leksikonet brukte tidlegare eit enklare program kalla UseModWiki («fase 1»). Den engelske utgåva av Wikipedia skifa til Manske sitt nye program («fase 2») 25. januar 2002. Denne dagen er gjennom eit dekret frå Jimmy Wales i Wikipediasamfunnet kjent som «Magnus Manske-dagen». 

Ein omskrive og forbetra versjon av fase 2-programvaren vart kjent som «fase 3». Programmet fekk namnet MediaWiki.

Bakgrunnsstoff 
 Mediawiki heimeside

Wikiprogramvare
Fri programvare
Wikipedia
Vasamuseet

Vasamuseet er eit sjøfartsmuseum i Stockholm i Sverige. Museet ligg på øya Djurgården. Utstillinga i museet er knytt til eit krigsskip frå 1600-talet, Regalskipet Vasa.
Vasamuseet opna i 1990 og er eit av musea i Skandinavia med høgast besøkstal.

Bakgrunnsstoff 
 Vasamuseet si heimeside

Sjøfartsmuseum
Museum i Sverige
Byggverk i Stockholm
Skipingar i 1990
Blyant

Blyantar er skrivereiskaper hovudsakleg bygd opp av ei «blykjerne» og virke, som er eit beskyttande tredekke rundt kjernen.  Namnet blyant kjem frå det tyske Bleierz som tyder blymalm, og byggjer på den mistydinga at det skulle vere bly-haldig malm i blyanten. «Blyet» er ikkje bly, men ei blanding av grafitt og leire (bly vil likevel bli brukt i det følgjande). 

For finare blyanter vert virket laga av den raude, velduftande kjerneveden i blyanttreet. Dette treet kan bli opptil 30 meter høgt, og er ein amerikansk eineart.

Blyantar blir hovudsakleg brukt til å skrive og teikne med (som oftast på eit papir, som består av cellulose). Dette gjer blyanten svært attraktiv blant folk som skriv mykje, blant anna fordi det lett går an å viske ut det vi har skrive (mange blyantar har til og med eit viskelêr på tuppen).

Historie 

Dei første spora ein finn av blyant, er frå romartida. Då brukte dei ein trepinne med ein liten blyspiss på tuppen, som sat av spor på papiret når ein skreiv. Det er dette som gjer at vi no kalla det for ein blyant (det eigentlege namnet kjem av det latinske ordet «penicillus» som tydar «liten hale»).

Dei første skikklege blyantane, slik som vi kjenner dei i dag, kom rundt 1564. Då var det nokre gjetarar som fann veldig mykje grafitt i eit fjell i nærleiken av Barrowdale i England. Dei fann ut at dette eigna seg godt til å merke opp sauar, fordi det var hardt, lett å dele opp, og lett å teikne av med. Kjemikarane trudde på den tida at dette var ei form for bly, og kalla det difor «plumbabo» noko som tyder «oppfører seg som bly».

Den første tida etter oppdaginga var det ulovleg å eksportere «blyet», fordi myndigheitene tykte dette eigna seg like godt til støyping av kanonkuler som til blyantar. Difor vart det faktisk smugla bly ut i saueskinn for at blyet ikkje skulle knusast eller oppdagast.

Det var italienarane som var dei første til å hole ut pinnar for å fylle dei med bly. Like etter, vart metoden med å kløyve ein hol pinne frå eit blyanttre, legge ei stong av bly inni, og så lime att delane igjen utvikla. Det er denne teknikken som framleis blir brukt i dagens blyantproduksjon.

Også andre plassar vart det så smått begynt produksjon av blyantar. Men dette vart ikkje like vellukka fordi blyet var veldig porøst og vart fort pulverisert. Difor hadde England så å seie monopol på blyantar heilt til dei i Nürnberg i 1662 fann ein måte dei kunne få pulverisert grafitt tilbake til «fast» form igjen. Dette gjorde dei med ei blanding av svovel og antimon. Men den karakteristiske, firkanta, engelske blyanten, vart framleis laga av naturleg grafitt heilt fram til 1860-åra. No er det eit eige blyantmuseum i den engelske byen Keswick, i nærleiken av der den første plumbaboen blei funnen.

I dagens blyantar kan vi forandre på hardleik og farge. Ein standard deler blyantane inn i 9H, 8H, 8B og 9B. Hardleik har mykje å seia for ein kunstnar, som treng ulike typar blyantar.

Bakgrunnsstoff

Skrivereiskapar
Teikneutstyr
Kontorrekvisita
Trekkers Norge

Trekkers Norge er ein norsk fanklubb for folk som har ei særskild interesse for Star Trek-franchisen. Klubben vart starta opp i november 2004, og ser på seg sjølv som ein arvtagar til Star Trek Norge.

Star Trek Norge var ei nettside starta opp av Mads Andre Strømsnes 1. august 2001. Det var ikkje ein organisasjon i vanleg forstand, men ei nettside med tilhøyrande diskusjonsforum og tilknytt IRC-kanalen #STNorge på EFnet. Star Trek Norge vart offisiell lagd ned 17. januar 2005. Sjølv om det ikkje var ei offisiell organisasjon, var det jamvel ei stor hjelp i å knyte band blant norske Star Trek-fans.

I november 2004 starta ei ny organisasjon opp. Han vart først kalla Star Trek Norge (same namn som Strømnes' si side), men skifta namn til Trekkers Norge 21. januar 2005. I motsetnad til Star Trek Norge, tek denne organisasjonen sikte på å bli ei vanleg organisasjon med betalte medlem og ei rekkje lokallag rundt om i landet. Dei ønskjer å leggje til rette for ulike arrangement, både lokalt og i andre former. Til juli neste år planlegg dei ein nasjonal kongress i Stavanger, kalla Warp 2006.

Mads Andre Strømnes vart kåra til første æresmedlem i Trekkers Norge, då mykje av grunnlaget for den nye organisasjonen vart tilrettelagt av han.

Sjå også 
 Star Trek
 Trekkie

Bakgrunnsstoff 
 Trekkers Norge 

Star Trek
Preikestolen

Preikestolen er eit fjellplatå på nordsida av Lysefjorden i Ryfylke, og er eit kjent turistmål. Platået er tilnærma flatt, om lag 25x25 m og ligg 604 moh.

Frå gammalt av hadde platået namnet Hyvlatånnå (høveltanna). Rundt 130000 personar vitja Preikestolen i løpet av de fire sommarmånadane i 2009. Det er god utsikt over Lysefjorden og heiane rundt frå platået.

Det var truleg ei frostsprenging for 10 000 år sidan som gjorde slik at Preikestolen vart danna. Kanten av isbreen låg da like oppfor fjellet. Preikestolen har ein fleire meter djup sprekk tvers over platået som truleg òg er eit resultat av frostsprengingar. Geologar har konkludert med at Preikestolen er trygg sjølv om mange utan årsak trur at fjellplatået vil falle ned når dei ser sprekken.

Ved byrjinga av stien inn til Preikestolen ligg Preikestolen fjellstue. Normal gangtid tur/retur parkeringsplassen ved Preikestolen fjellstue på sti er 1-2 timar kvar veg. Turen frå Preikestoeln fjellstue er 3,8 km med ein høgdeskilnad på 330 meter. Stien er utbetra med mellom anna gamle jernbanesviller over ei myr. Det er ikkje tilrådd å gå turen vinterstid med snø og isføre. Beste sesong er april til oktober. Minst folk er det tidleg og seint i sesongen. Det er parkering med avgift ved startpunkt.

Kjelder

Bakgrunnsstoff 
 Timelapse-film av eit døgn på Preikestolen.
 Ryfylke
 Preikestolhytta
 Turplanleggjar med kart over området 

Klipper i Noreg
Fjell i Forsand
Turistmål i Rogaland
Bmi

bmi, tidlegare kjent som British Midland, er det nest største flyselskapet i Storbritannia. Det flyr til destinasjonar i Europa, USA og India.

Bakgrunnsstoff 

 BMI British Midland
 BMI Air Review 
 BMI Fleet Detail
 BMI Passenger Opinions

Skipingar i 1949
Britiske føretak
Britiske flyselskap
Kjerag

Kjerag er eit fjellplatå på sørsida av Lysefjorden i Forsand kommune i Rogaland fylke. Platået er eit kjent turistmål i regionen. Det høgaste punktet er 1110 meter over havet, men det er nordsida med eit fall på 984 meter ned til Lysefjorden som trekkjer til seg dei fleste turistane, inkludert mange basehopparar. 

I vestre del av platået finst Kjeragbolten, som er ein 5 m³ stor stein. Steinen er kilt i ei kløft i fjellet 1000 m over Lysefjorden.

Turstien til Kjerag startar ved Øygardstølen – ein restaurant 640 m over Lysebotn. Ein gåtur inn til Kjerag kan ta noko over to timar kvar veg.

BASE-hopping 
Kjerag har vorte ein populær stad for BASE-hopping. Frå 1994 til 2008 vart det utført  hopp. 
Frå 1994 til 2005 mista 9 basehopparar livet ved Kjerag, dei fleste av dei frå utlandet.   

I den norske dokumentarfilmen Loop kan ein sjå Kristen Reagan som først klatrar opp dei 1000 metrane og så kastar seg utfor same fjellvegg med fallskjerm.

Sjå òg 
 Preikestolen

Bakgrunnsstoff 
 Artikkel i Aftenbladet 

Klipper i Noreg
Fjell i Forsand
Turistmål i Rogaland
Ass

Ass, stundom skrive a♭, er namnet på tonen a senka med eit halvtrinn, notert med forteiknet ♭.

Sjå òg 
 Ass-dur
 ass-moll

Tonetrinn
Ciss

Ciss, stundom skrive c♯ er namnet på tonen C heva med eit halvtrinn, notert med forteiknet ♯ (kryss).

Sjå òg 
 Ciss-dur
 ciss-moll

Tonetrinn
Mikronesiaføderasjonen

Mikronesiaføderasjonen er ein forbundsrepublikk i regionen Mikronesia i den nordlege delen av Stillehavet. Landet er tilslutta USA gjennom ei avtale om fri assosiering.

 
Mikronesia
Land i Oseania
Øygrupper i Stillehavet
Tidlegare spanske koloniar